Şeirdə şairin ədəbi-ictimai fikirləri, hər bir insanın sözə dəyər verməsinin zəruriliyi də öz əksini tapmışdır. Beytlərdə ifadə olunmuş fikirlərin aydınlaşdırılması əsərin ideyasını başa düşməyinizi xeyli asanlaşdıracaqdır.

Şeir oxucuya güclü təsir göstərir, onu düşünməyə sövq edir. Bu, ilk növbədə, şairin dilimizin zəngin xəzinəsindən məharətlə faydalanmasından, əsərin bədii gözəlliyindən irəli gəlir. Əruz vəzninə dərindən bələd olan sənətkar şeirin ahəngdarlığına, qafiyələrin seçilməsinə, misradaxili bölgüyə, bədii təsvir vasitələrindən məqamında istifadəyə xüsusi diqqət yetirmişdir.

Qəzəl əruz vəzninin rəməl bəhrindədir.

fAilAtün | fAilAtün | fAilAtün | fAilün
--- | --- | --- | ---
Xəlqə ağzın Bu nə sirdir | sirrini hər kim, olur hər | dəm qılır iz ləhzə yoxdan | har(ı) söz, var(ı) söz.

- Araşdırın
- Fikirləşin
- Cavab verin

2. Qəzəlin hansı mövzuda yazıldığını nümunələrlə əsaslandırın.
3. Sizcə, şairin əsərdə qaldırdığı başlıca problem nədir? Cədvəldən istifadə edin.

   Əsərdə qaldırılan başlıca problem nədir? | Şair bu problemin həllini nədə görür? | Siz necə düşünürsünüz?
   --- | --- | ---

4. Şair sözün cəmiyyətdə, insan həyatında roluna necə qiymət vermişdir? Fikrinizi təsdiq edən nümunələr göstərin.
5. Qəzəldə söz sənətinin qarşısında hansı tələblər qoyulmuşdur?
6. Şeirin ahəngdarlığına, bədii təsir gücünün artmasına şair hansı vasitələrlə nail olmuşdur?
7. Əsərdəki bədii təsvir vasitəsinin fikrin təsir gücünü artırdığını necə izah edərsiniz? Cədvəldən istifadə etməyiniz faydalıdır.

   № | Əsərdə işlədilmiş bədii təsvir vasitəsi | Fikrin təsir gücünün artmasında onun rolu
   --- | --- | ---

8. Atalar sözləri və müdrik deyimlərə (aforizmlərə) şeirdən uyğun nümunələr seçin. Fikrinizi əsaslandırın.

   Atalar sözləri, aforizmlər | Əsərdən seçilmiş uyğun nümunələr | Nə üçün belə düşünürsünüz?
   --- | --- | ---
   Çox danışmaq gümüşdürsə, az danışmaq qızıldır. |  |
   Sözünü bilməyən ağız başa toxmaq vurdurar. |  |

9. Şeirdəki başlıca fikir -ideya, sizcə, nədir?

- Evdə iş

- Müxtəlif mənbələrdən, internetdən (google.az, YouTube) istifadə etməklə “M.Füzulinin hansı əsərləri əsasında musiqi əsərləri yaradılıb?” mövzusunda şifahi təqdimat hazırlayın.