təsvir və ifadə vasitələrindən istifadə məharətinə diqqət yetirin, bir əsr bundan əvvəl yazılmış satirik şeirə oxucu marağının səbəbini aydınlaşdırmağa çalışın.

“Əkinçi” satirası əruz vəzninin həzəc bəhrində yazılıb. Bu bəhrdə yazılan şeirlər axıcı, rəvan, gözəl səslə, xoş avazla oxunur. Şeir həzəc bəhrinin dördtəfiləli növündədir.

məf Ulü | məfAilü | məfAilü | fəUlün
--- | --- | --- | ---
Məzlumluq Qoyma ö | edib başla zünü tülkü | ma fəryadə, lüyə, adə, | əkinçi! əkinçi!

- Araşdırın
- Fikirləşin
- Cavab verin

2. Nitqinə, bağlı olduğu məişətə əsaslanmaqla mülkədar obrazını səciyyələndirin.
3. Əkinçi obrazının xarakteri, davranışı, məişəti barədə sizdə hansı təsəvvür yarandı? Fikrinizi əsərdən nümunələr göstərməklə əsaslandırın.
4. Sizcə, bu obrazlardan hansı haqlıdır: mülkədar, yoxsa əkinçi? Nə üçün?
5. Doğru saydığınız fikirləri müəyyənləşdirib onlara münasibət bildirin.

   a) Satirik əsərdir, mülkədar obrazı nitqi, danışığı ilə özünü ifşa edir.
   b) Əsərdə mübariz kəndli obrazı yaradılmışdır.
   c) Şair müasiri olduğu kəndlilərin həyatını, məişətini, yaşayışını olduğu kimi əks etdirmişdir.
   ç) Kəndlilərin ağır, çıxılmaz vəziyyəti şairdə dərin təəssüf hissi doğurur.

6. Sizcə, əsərdə qaldırılan problem nədir?
7. Əsərdəki başlıca fikir -ideya, sizcə, nədir? Bədii ədəbiyyatda bu satiranın ideyası ilə səsləşən fikirlərə rast gəlmisinizmi?

- Evdə iş

- Digər fənlərdən, müxtəlif mənbələrdən topladığınız məlumat əsasında “XX əsrin əvvəllərində Azərbaycan kəndi və kəndlisi” mövzusunda şifahi təqdimata hazırlaşın.

III dərs

- Tətbiq
- Müzakirə
- Yaradıcı iş

1. Kiçik qruplarda birləşib aşağıdakı tapşırıqları yerinə yetirin.
   1. M.Ə.Sabirin əkinçi və mülkədar obrazlarına münasibətini aydınlaşdırın.
      Cədvəldən istifadə edin.

      Obrazlar | Müəllifin onlara münasibəti
      --- | ---
      Mülkədar |
      Əkinçi |

   2. “Əkinçi” şeirinin satirik əsər olduğunu əsaslandırın. Sxemdən istifadə edin.