III dərs

- Tətbiq
- Müzakirə
- Yaradıcı iş

1. Molla Vəli Vidadinin “Durnalar” qoşmasını oxuyun (bunu fərqli formalarda yerinə yetirə bilərsiniz).

Durnalar
(ixtisarla)

Qatar-qatar olub qalxıb havaya,
Nə çıxıbsız asimana, durnalar!
Qərib-qərib, qəmgin-qəmgin ötərsiz,
Üz tutubsuz nə məkana, durnalar?

Təsbih kimi qatarınız düzərsiz,
Havalanıb ərş üzündə süzərsiz,
Gah olur ki, danə-xuriş gəzərsiz,
Gah düşərsiz pərişana, durnalar!

Ərz eyləyim, bu, sözümün sağıdır,
Yollarınız haramıdır, yağıdır,
Şahin-şonqar sürbənizi dağıdır,
Boyanarsız qızıl qana, durnalar!

Bir baş çəkin dərdməndin halına,
Ərzə yazsın, qələm alsın əlinə.
Vidadi xəstədən Bağdad elinə
Siz yetirin bir nişana, dumalar!

2. Kiçik qruplarda birləşərək şeitin məzmununa aid suallar tərtib edin.
3. Sualları və onlara hazırladığınız cavabları təqdimatlar əsasında müzakirə edin.
4. Qoşmanın məzmununu mükəmməl mənimsədiyinizə əmin olduqdan sonra ondakı başlıca fikri -ideyam müəyyənləşdirin.
5. Şeiri Q.Zakirin “Durnalar” əsəri ilə müqayisə edin. Onların mövzu, məzmun və ideyaları arasındakı oxşarlığı və fərqi nümunələr əsasında aydınlaşdırmağa çalışın.

- Evdə iş

- Q.Zakirin “Durnalar” şeirinin ifadəli oxusuna hazırlaşın. Şərti işarələrdən istifadə etməyi unutmayın.