## SEYİD ƏZİM ŞİRVANİ

(1835-1888)

XIX əsərin II yarısından sonra Azərbaycanda qüvvətlənən maarifçilik hərəkatının görkəmli nümayəndələrindən biri kimi tanınan Seyid Əzim Şirvani xalqının xoşbəxt gələcəyi haqqında gözəl arzular bəsləyir və onu dünyanın maariflənmiş, tərəqqi etmiş millətlərindən biri kimi görmək istəyirdi.

Xeyrulla Məmmədov

- Yada salın

- Məktəblə, təhsillə bağlı hansı əsərləri oxumuşunuz?
- Həmin əsərlərdə hansı fikirlər diqqətinizi daha çox cəlb edib?

- Düşünün

- Bir millət tərəqqiyə, inkişafa, xoşbəxt həyata necə nail ola bilər?

- Oxuda aydınlaşdırın

- Əsərdə tanış olmayan sözlərin mənasını lüğətlərin, sorğu kitablarının köməyi ilə aydınlaşdırın.

## QAFQAZ MÜSƏLMANLARINA XİTAB

(ixtisarla)

Əssəlam, ey əhaliyi Qafqaz,
Ey rəisani-sahibül-ezaz!

Əssəlam, ey güruhi-xeyr-əsər,
Millətin qeyrətin çəkən kəslər!

...Dadü fəryad, ey güruhi-izam,
Oldu zaye bu milləti-islam.

Günü-gündən zəlilü xar oluruq,
Möhnətü qüssəyə düçar oluruq.

Bu qədər dərd kim olur hadis,
Ona bielmlik olur bais.