III dərs

- Tətbiq
- Müzakirə
- Yaradıcı iş

1. Qəzəlin ilk iki beytindəki həmqafiyə sözləri müəyyənləşdirib sxemdə yazın. Qəzəl janrında olan şeirlərin necə qafiyələndiyini izah edin.
2. "Ağrımaz" qəzəlinin lirik, “Qazan bəyin oğlu Uruz bəyin dustaq olduğu boy''un epik növə aid olduğunu müqayisə əsasında şərh edin. Gəldiyiniz nəticəni Venn diaqramında əks etdirin

İfadəli oxuya hazırlaşın

3. Mətni oxuyun. Ondakı fikirlərə əsaslanmaqla tapşırığı yerinə yetirin.

   Əruz vəznində yazılmış şeirlərin ifadəli oxusu heca vəznində olan şeirlərin oxusundan fərqlənir. Təfiləyə uyğun gələn bölümü (misranın parçasını) bütöv oxumaq lazım gəlir. Təfilənin tələbi ilə bir çox hallarda sözlərin parçalanması ifaçının işini çətinləşdirir. Yəni bölüm bütöv oxunmalı, onlann arasında durğulara (fasilələrə) əməl edilməlidir. Bölümlərin oxusu ilə misranın bütövlükdə oxusu arasındakı tənasüb gözlənilməlidir. Yəni bütün diqqəti bölümlərin oxusuna yönəldib misranın oxusunu unutmaq olmaz. Bölümlərin ustalıqla oxunması, onların arasındakı sərhədin nəzərə çatdırılması bütövlükdə misranın uğurlu oxusunu, fikrin başa düşülməsini təmin edir.

4. “Ağrımaz” qəzəlinin oxusunda dinləyicilərə nəyi çatdıracağınızı - ifaçılıq vəzifəsini müəyyənləşdirin. Sonra ilk iki beytdəki məntiqi vurğulu sözləri, səsdəki dəyişmələri (tonun yüksəlməsi, alçalması və s.) şərti işarələrlə dəftərinizdə qeyd edin. Hər iki beytin məzmununa bir daha nəzər salın, səsinizin almalı olduğu çalarlan aydınlaşdırıb yazın.
5. Qəzəlin ilk iki beytini qəlibə uyğun olaraq cədvəldə yazıb oxusuna hazırlaşın.
6. İfalara münasibət bildirin.

- Evdə iş

- Şeirin ifadəli oxusuna hazırlaşın. Şərti işarələrdən və qəlibə uyğun cədvəldən istifadə etməyi unutmayın.