Bu, hekayənin xüsusi bir növü, şəkli hesab olunur. Deməli, novella onda əks olunmuş əhvalat və hadisələrin qəribə, gözlənilməz şəkildə tamamlanması, başa çatması baxımından hekayənin digər formalarından fərqlənir.

- Araşdırın
- Fikirləşin
- Cavab verin

2. Əsər sizdə hansı təəssürat yaratdı? Fikrinizi təsdiq edən misallar göstərin.
3. Kərbəlayı Zal obrazını səciyyələndirin. Onun nitqinə əsaslanmağı unutmayın. Cədvəldən istifadə edin.

   Obrazın adı | Nitqindən nümunələr | Xarakterindəki başlıca cəhətlər
   --- | --- | ---

4. Yazıçını bu əsərdə düşündürən başlıca problemi müəyyənləşdirin. Onu mühüm hesab etmək olarmı?
5. “Əsər bitkin süjeti, mükəmməl kompozisiyası ilə seçilif’ fikrinə nümunələrə əsaslanmaqla münasibət bildirin.
6. Əsərdəki başlıca fikri -ideyanı aydınlaşdırın. Cədvəldən istifadə edin.

№ | Əsərin ideyası aşağıdakılardan hansıdır? | Nə üçün belə düşünürsünüz? | Öz variantınız hansıdır?
--- | --- | --- | ---
1 | Şöhrətpərəstlik insan üçün böyük nöqsandır. |  |
2 | Cılız hisslərlə yaşayan insan böyük uğur qazana bilməz. |  |
3 | Yadelli ağalara qulluq göstərənlər sonda zavallıya çevrilirlər. |  |
4 | Mütilik, qul psixologiyası asılı olmaqdan yaranır. |  |

- Tətbiq
- Müzakirə
- Yaradıcı iş

Müzakirə edin: Kərbəlayı Zalın gülünc, zavallı vəziyyətə düşməsinin səbəbini xarakterindəki nöqsanlarla izah etmək olarmı?

- Evdə iş

- Mövzulardan birini seçib işləyin.

1. “Yazıçının bu əsəri yazmasının səbəbini necə başa düşürəm?” mövzusunda inşa yazın.
2. “Kərbəlayi Zala acımaq lazımdırmı?” mövzusunda esse yazın.