1. “Əsərin mərkəzində nəcib, alicənab, vüqarlı ana obrazı dayanır. Səlma, onun oğlu Qanpolad, gəlini İsmət kiçik bir qismətlə də olsa, qane olub yaşamağa, xoşbəxt ömürgün sürməyə layiqdirlər. Lakin bu, mümkün deyil. Onlar kimsəsiz, köməksizdirlər. Mühit onlara düşmən olduğundan onlar daima təşviş və qorxu içindədirlər. Köməksizlərə, təhlükəyə düşənlərə kömək etməyə hazır olan Səlmanın özü kömək axtarır, yeganə pənahını, ümidini, havadarını Tanrıda görür”.
(Mehdi Məmmədov)

- Araşdırın
- Fikirləşin
- Cavab verin

2. Səlma ana obrazını səciyyələndirin. Cədvəldəki tələbləri nəzərə alın.

   Səlma ana obrazı
   Nitqi - danışığı üçün səciyyəvi olan cəhətlər |
   Xarakterindəki başlıca xüsusiyyətlər |
   Müəllifin ona münasibəti |
   Sizin ona münasibətiniz |

3. Qanpoladı səciyyələndirən başlıca cəhətlər hansılardır? Onun qan tökməmək, qatildən qisas almamaq fikrinə necə münasibət bəsləyirsiniz?
4. İsmətin xarakterindəki başlıca cəhətləri müəyyənləşdirin. Fikrinizi nümunələrlə əsaslandırın. Cədvəldən istifadə edin.
5. Orxanın xarakterindəki hansı cəhətlər diqqətinizi daha çox cəlb etdi? Onun nitqinə, davranış və əməllərinə əsaslanmaqla fikrinizi aydınlaşdırın.
6. Murad obrazı haqqında nə düşünürsünüz? Ona münasibətinizi əsaslandırın.
7. Müəllif əsəri nə üçün dram adlandırmışdır? Əsərdə dram janrına xas olan hansı xüsusiyyətləri müşahidə etdiniz?
8. Dramın mövzusunu və onda qaldırılmış başlıca problemi müəyyənləşdirin. Çıxardığınız nəticəyə əsasən cədvəldə qeydlər edin.

   Dramın mövzusu | Əsərdə qaldırılan başlıca problem | Problemin həllini yazıçı nədə görür? | Siz necə fikirləşirsiniz?
   --- | --- | --- | ---

9. Əsərdəki başlıca fikir -ideya nədir? Fikrinizi əsaslandırın.

- Evdə iş

- Dramın məzmunu ilə səsləşən atalar sözlərini seçin.

1. Ana haqqı, Tanrı haqqı!
2. Ananın canı övladdadır.
3. Qanı qanla yumazlar
4. Ana evin dirəyidir.
5. Ana səbri böyükdür.
6. Qanlıyam, qapından girmişəm.

Seçdiyim atalar sözləri | Bunun səbəbi
--- | ---