III dərs

- Tətbiq
- Müzakirə
- Yaradıcı iş

1. “Dağlar” qoşmasının ilk dörd bəndinin ifadəli oxusuna hazırlaşın.
   - Əvvəlcə ifaçılıq vəzifəsini - dinləyicilərə nə çatdıracağınızı aydınlaşdırın.
   - Sonra məntiqi vurğulu sözləri, fasilələrin yerini, səsin ucalığını, sürətini və s. müəyyənləşdirib şərti işarələrlə göstərin.
   - Hər bəndin oxusunda səsinizin aldığı çalarları qeyd edin. İfaları dinləyib müzakirə edin.
2. Şeiri bədii oxu ustasının ifasında dinləyib müzakirə edin.
3. Aşıq Ələsgərin “Dağlar” qoşmasının lirik, S.S.Axundovun “Nurəddin” əsərinin epik növə aid olduğunu müqayisə əsasında izah edin.
4. Aşağıdakı nümunələrdə işlənmiş bədii təsvir və ifadə vasitələrinin növünü müəyyənləşdirin. Fikrin təsir gücünün artmasındakı rollarını izah edin.

Nümunələr | Bədii təsvir və ifadə vasitələrinin növü
--- | ---
Bir sözün varmıdır əsən yellərə, Sifariş etməyə uzaq ellərə? Yayılmış şöhrətin bütün dillərə, Olursa, olsun qoy haralı, Göygöl. |
Küləklər, küləklər, bəstəkar küləklər, Dünyanı dolaşan bəxtiyar küləklər. |
Dəmir sətirlərim ayağa qalxsın. |
Bir yanda tərlanlar, dumanlı dağlar, Bir yanda kəkliklər, ayna bulaqlar. |
Car çəkir, qışqırır nəhəng motorlar |
Bahar gəldi gülərək, Güldü hər gül, hər çiçək. |
Əsdi qara yel çəltiyə, bostanə, nə borcum. |
Ağca xanım zərif əlini Qaraca qıza uzatdı, o da kobud barmaqları ilə onun əlini sıxdı. |

- Evdə iş

- Şeirin bütövlükdə ifadəli oxusuna hazırlaşın. Şərti işarələrdən istifadə etməyi unutmayın.