I dərs

- Məzmun üzrə iş

1. Əsərin ilk üç parçasının hər birinin oxusundan (bunu fərqli formalarda həyata keçirə bilərsiniz) sonra onlara aid suallara cavab verin.
2. Oxuduğunuz parçalardan seçdiyiniz hissəyə ad verin, məzmununu tərtib etdiyiniz plan əsasında geniş nağıl etməyə hazırlaşın.

- Evdə iş

1. Dastanın ardını oxuyun.
2. Tanış olmayan sözlərin mənasını aydınlaşdırın.

II dərs

- Məzmun üzrə iş

1. Evdə oxuduğunuz parçalan bir daha nəzərdən keçirin, sonra mətnlə bağlı suallara parta yoldaşınızla birlikdə cavab hazırlayın.
2. Kiçik qruplarda birləşib cavabları dəqiqləşdirin, sonra təqdimatlar əsasında fikir mübadiləsi və müzakirə aparın.

Bilik və bacarıqlarınızı tətbiq edin.

1. Əsərdə dastan janırına məxsus hansı xüsusiyyətləri göstərə bilərsiniz?
2. Kiçik qruplara aynlın, aşağıdakı tapşırığı yerinə yetirin:
   Hadisələrin başlanğıcını, münaqişənin (ziddiyyətin) yaranmasını, inkişafını, ən gərgin, yüksək mərhələyə çatmasını, həll olunmasını (açılmasını) və sonluğu bir-iki cümlə ilə yazın.

- Evdə iş

- Obrazların nitqi-danışığı üçün mühüm hesab etdiyiniz söz və ifadələri müəyyənləşdirib yazın. Nə üçün məhz onlan seçdiyinizin səbəbini aydınlaşdırın.

III dərs

- Təhlil üzrə iş

Əsərin təhlilinə hazırlaşın.

1. Mətni oxuyun. Tapşırıqları yerinə yetirərkən ondakı fikirlərdən faydalanın.

Aşağı siniflərdən tanış olduğunuz, yaşı min ildən xeyli çox olan "Dədə Qorqud" dastanı dünya ədəbiyyatının möhtəşəm əsərlərindəndir. Bu dastanda babalarımızın - oğuz türklərinin yurd, vətən sevgisi, dövlətçilik təfəkkürü, anaya, övlada, bütövlükdə ailəyə münasibəti geniş əksini tapıb.