IV dərs

- Tətbiq
- Müzakirə
- Yaradıcı iş

1. H.Cavid yaradıcılığının tədqiqatçısı Məmməd Cəfər yazır: “Ana” dramında müəllif nə qədər gözəl insani sifətlər varsa, yoxsullarda, sadə adamlarda tapır; nə qədər mənfi əxlaqi keyfiyyətlər varsa, bunların çoxunu hakimlik, ağalıq, bəylik, xanlıq ehtiraslarında görürdü”.

   Siz bu barədə nə düşünürsünüz? Fikrinizi nümunələrlə əsaslandırın.

2. Əsərdə ictimai həyatda, insan münasibətlərindəki hansı mənfiliklər tənqid olunur? Yazıçının bu barədə düşünməsinə səbəb, sizcə, nədir?
3. Əsərin bədii gözəlliyinin, fikrin təsir gücünün artmasında məcazların rolunu bir neçə nümunə əsasında aydınlaşdırın.

№ | Dramda işlənmiş bədii təsvir və ifadə vasitələri | Əsərin təsir gücünün artmasında onların rolu
--- | --- | ---

4. Dramda süjet xəttinin mərhələlərini müəyyənləşdirib, cədvəldə qeyd edin.

Dramda süjet xəttinin mərhələləri
Ekspozisiya (bədii müqəddimə) | Zavyazka (düyün) | Kulminasiya (zirvə) | Razvyazka (düyünün açılması) | Final (son)

5. Aşağıdakı suallar üzrə debat təşkil edin:
   - Qatili ölümdən xilas etməkdə ana haqlıdırmı?
   - Səlma ana qatili ələ versə idi, ona haqq qazandırmaq olardımı?

Əsərdən və həyatdan gətirdiyiniz nümunələrə əsaslanmaqla üçüncü qrupu - münsifləri mövqeyinizin doğru olduğuna inandırmağa çalışın.

- Evdə iş

- Dramatik növün epik növlə oxşar və fərqli cəhətlərini müəyyənləşdirib Venn diaqramında qeyd edin.