| Səlma ana oğlunun qatilini xilas etdikdən sonra öz hislərini, düşüncələrini necə ifadə edir? Ancaq vicdansızları bəslər dünya! (daha sinirli və qızğın) Get, gözüm görməsin! Uzaqlaş, dəf ol! Nə haqsızlıq etdinsə, Allahdan bul! Get, çəkil get! Dinsiz, Allahsız, xain! Murdar izin bu topraqdan silinsin! Oğlumu söndürdün, yandırdın bəni, Get, kamə irdirməsin Allah səni! (göyə doğru titrəyərək) Mərhəmət! Ya Rəbb, mərhəmət, inayət! Təhəmmül ver! Qalmamış bəndə taqət; Ah, qəlbim az qalır patlasın, Allah! (cənazəyə doğru qoşaraq çılğınca) Allah, nə bədbəxt ana oldum... Eyvah! Həsrəti könlündə can verən evlad! Ah, qəhrəman oğul, nakam Qanpolad!

(Haman oğlunu qucaqlayaraq şiddətli və yaqıcı hıçqırıqlar içində boğulub düşər. Bu sırada Səlim ilə arqadaşı dəxi birər tərəfdən çıqaraq hiddətli və məbhut bir halda baqa qalırlar)

- Pərdə -

I dərs

- Məzmun üzrə iş

1. Əsərin birinci hissəsini rollar üzrə oxuyun, tanış olmayan sözlərin mətnə müvafiq mənasının aydınlaşdırılmasında fəal iştirak edin.
2. Oxuduğunuz hissəni bir daha nəzərdən keçirin, parta yoldaşınızla birlikdə mətnin kənarındakı suallara cavab hazırlayın.
3. Kiçik qruplarda birləşib cavablan dəqiqləşdirin və ümumiləşdirin.
4. Çıxardığınız nəticələr barədə təqdimatlar əsasında fikir mübadiləsi və müzakirə aparın.

- Evdə iş

1. Əsərin ardını oxuyun.
2. Tanış olmayan sözlərin mənasını aydınlaşdırın.