II dərs

- Məzmun üzrə iş

Bilik və bacarıqlarınızı tətbiq edin.

1. Əsərin məzmununa aid üç sual yazın. Suallarınızı parta yoldaşınızla dəyişib onlara cavab hazırlayın və müzakirə edin.
2. Əsəri hissələrə ayınb, birinə ad verin. Məzmununu hazırladığınız plan əsasında yaradıcı nağıl edin.
3. Doğru hesab etdiyiniz fikirləri müəyyənləşdirin və onlara münasibətbildirin:
   1. Kərbəlayı Zal şöhrətpərəstdir.
   2. O, polis qulluğunda qalmaq üçün hər cür ədalətsiz iş tutmağa hazırdır.
   3. Xırda hisslərlə yaşayan Kərbəlayı Zalın həyata baxışı da məhduddur.
   4. Kərbəlayı Zalın usta Feyzulla ilə ədavəti var idi.
   5. Kərbəlayı Zal vətəninə, xalqına fayda vermək üçün dövlət qulluğunda işləməyə üstünlük verir.
4. Əsərdəki hansı epizodda hadisələr ən yüksək inkişaf nöqtəsinə çatır? Fikrinizi əsaslandırın.
5. Dərslikdə əsərlə bağlı verilmiş illüstrasiyalar təsəvvürünüzə uyğundurmu? Əsərdəki daha hansı epizoda illüstrasiya çəkilməsini məsləhət görərdiniz? Nə üçün?

- Evdə iş

- Əsas hadisələrin təsviri və tamamlanması baxımından “Bomba” əsərini məzmununu yaxşı bildiyiniz bir hekayə ilə müqayisə edin. Venn diaqramından, yaxud müqayisə cədvəlindən istifadə edin.

III dərs

- Təhlil üzrə iş

Əsərin təhlilinə hazırlaşın.

1. Mətni oxuyun. Tapşırıqları yerinə yetirərkən ondakı fikirlərdən faydalanın.

Əsər XX yüzilliyin əvvəllərində - Azərbaycan Rusiya imperiyasının müstəmləkəsi olarkən yazılmışdır. Rus hakim dairələri milli ucqarlarda baş verən ən kiçik hadisələri belə diqqətlə izləyir, azadlıq və müstəqilliklə bağlı fikirlərin qarşısını amansızlıqla alırdı. Mövcud hakimiyyət insanları idarə etmək, itaətdə saxlamaq üçün hər cür vasitəyə əl atır, onlann daim qorxu, vahimə altında yaşamalarına çalışırdı. Qulluğa götürülən adamlar isə çuğulçu, xəbərçi olmağa təhrik edilirdilər. Bu hakimiyyətə xidmət edən yerlilərin içərisində yadelli ağalarına sədaqətli olduqlarını sübut etmək üçün dəridən-qabıqdan çıxan nökər təbiətli adamlar da vardı. Belələri ədəbiyyatımızda onlarca obrazın yaranmasına səbəb olmuşdur. Kərbəlayı Zal da məhz bu obrazlardan biridir.

Əsər həcmcə kiçik olsa da, yazıçı maraqlı, oxucunu düşündürən obraz yarada bilmişdir. Onun nitqinə - danışığına, əsərdəki əhvalat və hadisələrin bir-biri ilə necə bağlanmasına diqqət yetirin. Bu, yazıçının əsas niyyətinin və obrazın xarakterinin başa düşülməsi üçün əhəmiyyətlidir.

Əsəri maraqlı edən cəhətlərdən biri də onun gözlənilməz sonluqla bitməsidir. Belə əsərlər novella adlanır.