4. Müzakirə edin: “Qafqaz müsəlmanlarına xitab” şeirini mövzu, problem, ideya baxımından bu gün üçün əhəmiyyətli hesab etmək olarmı?”.
   Müzakirəyə hazırlaşarkən aşağıdakı məsələlərə diqqət yetirin:
   - XIX əsrdə yazılmış bir əsər mövzu, problem, ideya baxımından XXI əsrdə müasir ola bilərmi?
   - “Qafqaz müsəlmanları” dedikdə, şair kimləri nəzərdə tutur? Bu gün Qafqaz müsəlmanlarına kimlər aid edilir? Nə üçün?
   - Şairin əsərdə qaldırdığı problemlər bu gün həllini tapmışdırmı?
   - Şairin məktəbə, elmə verdiyi dəyər bu günün tələbləri ilə nə dərəcədə səsləşir?
   - Əsərdə yazılanlar sizdə S.Ə.Şirvaninin vətəndaş mövqeyi, sənətkar cəsarəti haqqında hansı fikirlər yaratdı?
   - Bu əsərdən hansı nəticəni çıxarmaq olar?
5. Açar sözlərdən istifadə edərək islam dinində alimə, elmə, biliyə verilən yüksək qiyməti əks etdirən fikirləri müəyyənləşdirin və şərh edin.

Alim, mürəkkəb, şəhid, qan | ...
İnsan, beşik, qəbir | ...
Elm, Çin, getmək | ...

- Evdə iş

- Topladığınız məlumat əsasında aşağıdakı mövzulardan biri üzrə şifahi təqdimata hazırlaşın.
  1. S.Ə.Şirvaninin müəllimlik fəaliyyəti.
  2. S.Ə.Şirvani vətənpərvər şair kimi.

- Müstəqil iş üçün

- Bölmədə tanış olduğunuz sənətkarların həyatı haqqında kitabxana və ya internetdəki mənbələrdən məlumat toplayıb öyrənin. Qənaətlərinizi sinif yoldaşlarınız, müəllimləriniz və valideynlərinizlə bölüşün.