III dərs

- Tətbiq
- Müzakirə
- Yaradıcı iş

1. “İstiqlal marşı’nı öyrəndiyiniz digər əsərlə -B.Vahabzadənin “Vətəndaş” şeiri ilə müqayisə edin. Çıxardığınız nəticəni müqayisə cədvəlində, yaxud Venn diaqramında qeyd edin.
2. Azərbaycan Respublikasının və Türkiyə Cümhuriyyətinin Dövlət himnlərinin mövzu, məzmun, ideya və musiqi baxımından oxşar cəhətlərini aydınlaşdırın. Cədvəldən istifadə edin.

№ | Hansı cəhətlərinə görə müqayisə olunurlar? | Azərbaycan Respublikasının Dövlət himni | Türkiyə Cümhuriyyətinin Dövlət himni- “İstiqlal marşı”
--- | --- | --- | ---
1 | Mövzu |  |
2 | Məzmun |  |
3 | İdeya |  |
4 | Musiqi |  |

3. Azərbaycan xalqının ümummilli lideri Heydər Əliyev demişdir: “Mən bu gün bildirmək istəyirəm ki, 1918-1920-ci illərdə Azəıbaycanda hakimiyyətdə olmuş Xalq Cümhuriyyətinin bugünkü nəsillərə qoyub getdiyi ən dəyərli miraslardan biri Azərbaycanın bu gün biz qəbul etdiyimiz, qanunla istifadə etdiyimiz Dövlət himnidirvə bir də Azərbaycanın Dövlət bayrağıdır".
   Ulu Öndərin Dövlət himni və bayrağımıza verdiyi yüksək qiymət, sizcə, nə ilə əlaqədardır?
4. Ulu Öndər Heydər Əliyev “Bir millət, iki dövlət” sözlərini hansı münasibətlə demişdir? Bu fikri necə başa düşürsünüz?
5. Himn haqqında doğru fikirləri müəyyənləşdirin. Onlara münasibət bildirin.
   1. Hər bir vətəndaş Dövlət himnini bilməli, ona hörmətlə yanaşmalıdır.
   2. Ölkəmizin Dövlət himni milli vətənpərvərlik hislərinin dolğunluğu, mübariz ruhu ilə seçilir.
   3. Himnin sözləri də, musiqisi də gözəl olmalıdır.
   4. Himnimiz bizi Azərbaycanın birliyi, bütövlüyü, bölünməzliyi uğrunda mübarizəyə səsləyir.
   5. Himn səslənərkən onun oxusuna qoşulmamaq, dinləmək daha məqsədəuyğundur.

- Evdə iş

- Aşağıdakı mövzulardan birini seçib inşa yazın.

1. Qarabağ Azərbaycandır!
2. Tarixi zəfərimiz qürur mənbəyimizdir.

- Müstəqil iş üçün

- Bölmədə tanış olduğunuz sənətkarların həyatı haqqında kitabxana və ya internetdəki mənbələrdən məlumat toplayıb, öyrənin. Qənaətlərinizi sinif yoldaşlarınız, müəllimləriniz və valideynlərinizlə bölüşün.