4. Çıxardığınız nəticələri təqdimatlar əsasında müzakirə edin.
5. Əsər haqqında hansı fikir səhvdir?
   1. Zəmanə hökmdarlarını ədalətli olmağa çağırış var.
   2. Dövlətin idarə olunması qaydaları xatırladılmışdır.
   3. Dövrün hökmdarlarının eyibləri göstərilmişdir.
   4. Ədalətsiz hökmdarların cəzasız qalmayacaqlarına işarə edilmişdir.
   5. Yoxsul insanlar, rəiyyət zalım hökmdarlara qarşı mübarizəyə ruhlandırılmışdır.

- Evdə iş

- Kitabxanadan, internetdən topladığınız məlumat əsasında “Nizaminin yoxsullara, əməkçi insanlara münasibəti” mövzusunda şifahi təqdimata hazırlaşın.

III dərs

- Təhlil üzrə iş

Əsərin təhlilinə hazırlaşın.

1. Mətni oxuyun. Tapşırıqları yerinə yetirərkən ondakı fikirlərdən faydalanın.

Əsərləri yüz illər boyu maraqla oxunan Nizami insanı yer üzünün ən qiymətli varlığı sayırdı. O, kiçikhəcmli əsərlərində, “Xəmsə” adlanan beş poemasında sadə insanlara böyük rəğbətini ardıcıl ifadə etmiş, onlanrın haqqını tapdalayanlara nifrətini gizlətməmişdir. Şairin bu mövqeyi “Sultan Səncər və qarı” əsərində də özünü qabanq göstərir. Bu əsər Nizaminin ilk poeması olan “Sirlər xəzinəsi”ndəndir. Ümumiyyətlə, poemada həyat hadisələri, obrazların taleyi geniş təsvir edilir. Bəzi poemalarda hadisələrin şairdə doğurduğu hiss və duyğulara daha geniş yer verilir. Belə olanda həmin əsər lirik-epik poema adlandırılır. Bəzən isə, əksinə, əhvalat və hadisələrin təsviri üstünlük təşkil edir, müəllifin hiss və duyğularının ifadəsi arxa plana keçir. Belə əsərlər isə epik-lirik poema hesab edilir.

Əsərin üzərində müşahidələrinizi davam etdirin, qarının sözlərinə xüsusi diqqət yetirin. Bu sizə obrazları başa düşməkdə, əsərin ideyasını aydınlaşdırmaqda kömək edəcək.

- Araşdırın
- Fikirləşin
- Cavab verin

2. Hekayə sizdə hansı təəssürat yaratdı? Fikrinizi əsaslandırın.
3. Qarı obrazı hansı cəhətlərinə görə diqqətinizi cəlb etdi? Fikrinizi nümunələrlə əsaslandırın. Cədvəldən istifadə edin.

   Obraz | Qan obrazında diqqətimi daha çox çəkən cəhətlər | Bunun səbəbi
   --- | --- | ---
   Qarı obrazı |  |

4. Qarının hökmdara və onun məmurlarına münasibəti necədir? Bu obrazın nitqindən - danışığından nümunələr gətirməklə fikrinizi əsaslandırın.

   Qarının
   hökmdara münasibəti | məmurlara münasibəti